**Notă informativă**

 la proiectul Hotărîrii Guvernului „**Cu privire la aprobarea Regulamentului sanitar privind buna practică de fabricație a materialelor și a obiectelor destinate să vină în contact cu produsele alimentare**”

***Condiţiile ce au impus elaborarea proiectului***

Prezentul proiect de Hotărîre de Guvern este elaborat în baza prevederilor Legii nr.10 din 3 februarie 2009 privind supravegherea de stat a sănătăţii publice şi a prevederilor Legii nr.78-XV din 18 martie 2004 privind produsele alimentare.

Concomitent vine să asigure realizarea Planului de acţiuni al Republicii Moldova privind implementarea Recomandărilor Comisiei Europene pentru instituirea Zonei de Liber Schimb Aprofundat şi Cuprinzător (ZLSAC) dintre Republica Moldova şi Uniunea Europeană, aprobat prin Hotărîrea Guvernului nr. 1125 din 14 decembrie 2010, Hotărîrii Guvernului nr. 308 din 29 aprilie 2011 pentru  aprobarea Regulamentului sanitar privind materialele şi obiectele destinate să vină în contact cu produsele alimentare și Hotărîrii Guvernului Nr. 1026 din  28.12.2012 cu privire la aprobarea Planului naţional de armonizare a legislaţiei pentru anul 2013.

***Gradul de compatibilitate al proiectului de act normativ cu reglementările legislaţiei comunitare.***

 Proiectul de act normativ este elaborat în contextul armonizării legislaţiei naţionale cu legislaţia comunitară orizontală referitor la siguranţa produselor alimentare. În acest sens acesta creează cadrul necesar de transpunere a prevederilor Regulamentului Parlamentului European şi al Consiliului nr. 1935/2004 din 27 octombrie 2004 privind materialele şi obiectele destinate să vină în contact cu produsele alimentare, șiRegulamentului (CE) nr. 2023/2006 al Comisiei din 22 decembrie 2006 privind buna practică de fabricație a materialelor și a obiectelor destinate să vină în contact cu produsele alimentare.

 ***Principalele prevederi şi elemente noi ale proiectului.***

 Anumite sectoare ale industriei au stabilit orientări de buna practică de fabricație (BPF), în timp ce altele nu au făcut acest lucru. În consecință, este necesar să se asigure uniformitatea în ceea ce privește BPF pentru materialele și obiectele destinate să vină în contact cu produse alimentare.

 Pentru a asigura această uniformitate, este oportun să se stabilească anumite obligații pentru operatorii economici.

 Toți operatorii economici ar trebui să asigure un management eficient al calității propriilor operațiuni de fabricație care ar trebui să fie adaptate la poziția lor din lanțul de aprovizionare.

 Prin acest proiect se urmăreşte transpunerea în legislaţia naţională a ultimelor amendamente aduse legislaţiei comunitare în domeniu şi realizarea liberei circulaţii a materialelor şi obiectelor care vin în contact cu alimentele.

 Proiectul de Regulament va fi restructurat pe articole care vor prevedea cerințe cu caracter adecvat pentru personal, cunoștințele și competențele acestuia, p organizarea spaţiilor şi a instalațiilor astfel încât să asigure conformitatea materialelor și a obiectelor finite cu normele aplicabile, materiile prime, selectarea acestora în conformitate cu specificațiile prestabilite care asigură conformitatea materialului sau a obiectului cu normele aplicabile, sistemele de control al calității, punerea în aplicare și a dobândirii unei BPF și identificarea măsurilor corective în cazul nerespectării BPF. Concomitent vor fi prevăzute cerințe pentru menținerea documentației ce cuprind diferite operațiuni de fabricație executate, fiind relevante pentru demonstrarea conformității și siguranței materialului sau a obiectului finit și cu privire la rezultatele sistemului de control al calității.

 Măsurile vor fi aplicate, luându-se în considerare mărimea întreprinderii conduse de operator, astfel încât să nu constituie o povară excesivă pentru întreprindere.

Aprobarea proiectului în cauză va contribui în asigurarea consumatorului cu produse inofensive, la îmbunătăţirea situaţiei de protecţie a sănătăţii populaţiei, iar armonizarea cu legislaţia comunitară va contribui la promovarea exportului de produse alimentare autohtone, facilitarea comerţului regional şi internaţional.

Aprobarea prezentului proiect de act normativ va da împuternicirile necesare autorităţilor de implementare să asigure că agenţii economici din domeniul menționat și cel din sectorul alimentar se vor conforma prevederilor din proiectul prezentului act normativ.

***Fundamentarea economico-financiară***

Costuri suplimentare vor fi necesare pentru instruirea personalului, implementarea standardelor de producere în cazul în care ultimile nu există, asigurarea perfectării documentației respective, controlul calității produselor, cerințe obligatorii pentru operatorii din sectoarele respective.

***Elaboratorii proiectului***

Proiectul a fost elaborat de Ministerul Sănătăţii.

**Viceministru Svetlana COTELEA**

Ex:Denis Cernelea, tel: 022-268-806

Şt. Constantinovici, tel:0-22-574-679